सूत्रों के मुताबिक भाजपा और अन्य विपक्षी दलों ने सीबीआई की जांचकर्ता इकाई को लोकपाल के दायरे में लाने की मांग की। सूत्रों का कहना है कि हालांकि प्रधानमंत्री को लोकपाल के दायरे में लाने के मुद्दे पर भाजपा और वाम दल एकमत दिखे। भाकपा नेता गुरूदास दासगुप्ता ने कहा कि उनकी पार्टी मानती है कि समूह सी और डी के कर्मचारियों को लोकपाल के दायरे में नहीं लाया जा सकता क्योंकि ऐसे करोड़ो कर्मचारी हैं।